ഓണത്തിന് മധുരം പകരാന് പായസ വിപണി തൊടുപുഴ: ഓണം എന്നുകേട്ടാല് ആദ്യം നാവിലൂറുന്നത് പായസത്തിെന്റ രുചിതന്നെയാണ്. കോവിഡ് പ്രതിസന്ധിയില് വിഭവസമൃദ്ധമായ സദ്യയൊന്നും ഒരുക്കിയില്ലെങ്കിലും പായസം മലയാളിക്ക് നിര്ബന്ധമാണ്. അതുകൊണ്ടുതന്നെ ഓണത്തിന് രുചിപകരാന് പായസമേളകള് സജീവമാകുകയാണ്. കഴിഞ്ഞ ഓണവിപണിയിലും പായസ വില്പന മോശമല്ലാത്ത നിലയിലായിരുെന്നന്ന് വ്യാപാരികള് ചൂണ്ടിക്കാട്ടുന്നു. അത്തം പിറന്നതുമുതല് പ്രധാന ടൗണുകളില് ഓണം സ്പെഷല് പായസവിപണികള് സജീവമായിക്കഴിഞ്ഞു. റെഡിേമഡ് പായസം, പായസം മേളകള് എന്നു ബോര്ഡുകള് കടകളുടെ മുന്നില് നിരന്നിട്ടുണ്ട്. ജില്ലയിലെ പല ബേക്കറികളിലും ഹോട്ടലുകളിലുമെല്ലാം പായസമേളകള് ആരംഭിച്ചിട്ടുണ്ട്.ഏതുതരം പായസം വേണമെന്ന് പറഞ്ഞാല് മതി അത് തയാറാണ്. കോവിഡ് പ്രതിസന്ധിയില് ഉഴറുന്ന കാറ്ററിങ് യൂനിറ്റുകളും ഓണവിപണി ലക്ഷ്യമിട്ട് പായസം തയാറാക്കി കടകളിലും വീടുകളിലും വിതരണം ചെയ്യുന്നുണ്ട്. അടപ്രഥമന്, പാലട എന്നിവക്കാണ് പായസമേളയില് പ്രിയമേറെ. ഒപ്പം ഗോതമ്ബ് തുടങ്ങി വിവിധതരം പായസങ്ങള് ലഭ്യമാണ്. പാലട, അടപ്രഥമന് എന്നിവക്ക് ലിറ്ററിന് 220 രൂപയാണ് പല ബേക്കറികളിലും ഈടാക്കുന്നത്. ഗോതമ്ബ്, പരിപ്പ് പായസത്തിന് ലിറ്ററിന് 160200 രൂപ വരെയും. അര ലിറ്റര് ടിന്നുകളിലും പായസം ലഭ്യമാണ്. ഓണദിവസങ്ങളിലേക്കുള്ള പായസങ്ങളുടെ ബുക്കിങ്ങും തുടങ്ങിയതായി കച്ചവടക്കാര് പറഞ്ഞു.